જોકે અત્યારે જપાનમાં એક ટ્રીટમેન્ટે ધૂમ મચાવી છે. આમ તો એક જૂની ટ્રીટમેન્ટને જપાનીઓએ રિવાઇવ કરી છે. સરુ અને દેવદારનાં લાકડાંના ભુક્કાને સડાવીને એમાં ૧૫થી ૨૦ મિનિટ નાહવાથી સ્કિન ક્લીન થાય છે, બ્લડ સક્ર્યુલેશન સુધરે છે અને સ્નાયુના દુખાવા જેવા ઘણા હેલ્થ પ્રૉબ્લેમનું નિવારણ થાય છે એવું ત્યાંના બ્યુટી-એક્સપર્ટસે સાબિત કર્યું છે. સડેલાં લાકડાંના ભુક્કામાં રહેલા ઝાડનાં ફળ અને ફ્રૂટના એન્ઝાઇમ્સથી શરીરને ગરમાહટ મળે છે અને એટલો પસીનો થાય છે જાણે તમે બે કલાક મૅરથૉનમાં દોડ્યા હો. આને બૉડીને અંદરથી ઍક્ટિવેટ કરવાની પ્રોસેસ કહેવાય છે. જેનાથી પાચનશક્તિ સુધરે છે, રોગપ્રતિકારક શક્તિ વધે છે અને બ્લડ સર્ક્યુલેશન પણ સુધરે છે.